Enen kadi en mawninay ɗemngal Arabu ngal?
Sakiraaɓe tedduɓe, Ñalnde 18 Deesaambur / Bowte 2017– wano woowiri non e hitaande kala- winndere nden fof mawninno ñalngu ɗemngal aarabu ngal e yamaruyee Unesco, suɓiiɓe nden feere mawningol ɗemngal aarabu ngal Jokkito »
Kawral am e yumma Salamatu Soh, ka jaaɓi-haaɗtirde Mohammed V, Rabat 2017-09-27
Yumma Salamatu Soh, anndiraaɓe Salamatou Sow, wiɗtotooɗo ka jaaɓi-haaɗtirde Ñamee (NIGER), ɗemɗiyaŋke humpitiiɗo fii Fulfulde e Pulaaku, nodditano tawtoreede e bensondiral mawngal waɗngal ka laamateeri Marok, e nder Saare mawnde nden Rabat Jokkito »
Gonal Fulfulde ndeer gannde kese
Fulfulde e gannde kese, ko tiitoonde winndannde nde wiɗtooɓe ɗiɗo (2) misranaaɓe hawtiti winndi, ɓen ngoni : Dr. Aadel Usmaan Imam Ayat, jannginoowo ɗemɗe afrik, to Duɗal Ɗemɗe e Eggo (faculté de Jokkito »
Ciimtol FPU & FPUNA nder Washington: 7, 8 & 9 lewru Morso (July), 2017
Taariika Fulɓe Progressive Union (FPU) ko mojobere daraniinde fiyaakuuji renndo e pinal. Ko e hitaande 1966 nde sincaa e nder Sarlon. Innde mayre aranere nden fewndo nde sincaa ko Fullah Youth Organization Jokkito »
Nafitorgol karallaaji kesi fii jannugol Fulfulde
Gila internet layi, humindiri jamaaji ɗin, wontuno laawol lumbinirngol miijooji e eɓɓooje, maandinirngol jannde e gannde. Ko e ngol laawol kadi yimɓe ɓen waɗti daɗndirde ngaddamaakuuji maɓɓe e finaa-tawaaji maɓɓe, seɓitoriiɗi mulugol. Jokkito »
Eeraango : Haa e winndooɓe pulaar/fulfulde
Si pullo winndii, pullo jangay si pullo janguno!
Mawɓe Fuuta maaki woo:-
« Si pullo winndii, pullo jaŋngay ». Ko maaku mawnugu.
Si pullo winndii pullo jaŋngay si binndi laaɓii selii
Si pullo winndii pullo jaŋngay si binɗi feewii feppii
Si pullo winndii pullo jaŋngay si mahoodi binɗi feewii
Musiɗɗo am winndu pulaar
Musiɗɗo am jaŋngu pulaar
Musiɗɗo am darano ɗemngal pulaar
Salo suɓaneede binɗi-maa
Salo wedditaade e haala-maa
Salo mahaneede koŋnguɗi-maa
Annditu pulaar ko ɗemngal-maa
Annditu pulaar ko haalala-maa
Anndino ñaawoore selluka binɗi-maa
Darano dankitaade haala-maa
Darano dankito ngalu ɗemngal-maa
Darano sellingol konguɗi-maa
ka binndi e ka yewteremaa
Ko ɗaɗol e binndeere woni le’oodi tuufe mahoodi binɗi maa
Ko haldi fotti hebbini alɗini koŋnguɗi njanani ka haala ɓinɗi-maa
Ko si a maraa luɓo-ɗaa e seeremɓe ƴellitiiɓe ka haala-maa
Wota mo yeɗam geɓal kafu si wonaa ko men hawtaa
Wota mo tafa-nam koŋŋnguɗi kesi ɗi men haldanaa
Winnden jaŋngen pulaar e binɗi nafooji en
Winnden jaŋngen pulaar e yaaŋji miijo nafoowo en
Winndiren pulaar e alkule fottinayɗe en
Halortaake ka koŋnguɗi ko si fottana
Halortaake ka mbaadi binɗi ko si fottana
Haanaa ka mbinndudi e ka koŋnguɗi korum/beɗum am
Nafataa patte patte ko si mooɓita
Nafataa yeddondiral ko si fottana
Nafataa peter peter e koo ko hawtaa
Wota gooto yeɗam geɓal ko men hawtaa
Winnden wallitorde pulaar haa fottanen e saggitorde
Wi’aama Fuuta Jaloo: « Ko welduɓe weldi woo, ko hawtuɓe senndata »
Ko pottal e huwondiral addata kawral e ngalu ka musidal e ɓamtaare leñol e ɗemngal.
On Jaaraama.
Kuɗol: – iwdifalahi
SHIKAAGO (Chicago-USA).
fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn wol_Latn fuv_Latn fuv_Latn fuv_Latn wol_Latn wol_Latn fuv_Latn wol_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn nso_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn fuv_Latn bug_Latn fuv_Latn fuv_Latn fuv_Latn fuv_Latn wol_Latn fuv_Latn fuv_Latn fuv_Latn szl_Latn